送司農少卿杜起莘出守遂寧
作者：周必大
朝代：宋

paragraphs: 識公七年前，青衫騎破韉。
送公七年後，金章大州守。
窮達反掌耳，置之勿復論。
憶公出蜀日，避名如避喧。
神羊一在首，慷慨眉宇軒。
朝陳擊奸疏，暮進興邦言。
炎炎中郎將，解带西南奔。
矯矯內押班，掛冠神武門。
所以杜御史，姓名滿乾坤。
人生有聚散，安所非游宦。
徵黄不作難，聖主方味諫。